CELEX: 52009PC0327
Language: lt
Date: 2009-06-26
Title: Pasiūlymas Tarybos sprendimas dėl Tarptautinės atsinaujinančios energijos agentūros (IRENA) statuto pasirašymo Europos bendrijos vardu ir laikino taikymo

Svarbus teisinis pranešimas

|

52009PC0327

Pasiūlymas Tarybos sprendimas dėl Tarptautinės atsinaujinančios energijos agentūros (IRENA) statuto pasirašymo Europos bendrijos vardu ir laikino taikymo  /* KOM/2009/0327 galutinis */  

	[pic] | EUROPOS BENDRIJŲ KOMISIJA |Briuselis, 26.6.2009KOM(2009) 327 galutinisPasiūlymasTARYBOS SPRENDIMASdėl Tarptautinės atsinaujinančios energijos agentūros (IRENA) statuto pasirašymo Europos bendrijos vardu ir laikino taikymoAIŠKINAMASIS MEMORANDUMASKurį laiką buvo svarstomas Tarptautinės atsinaujinančios energijos agentūros (IRENA), kuri taptų atsinaujinančiosios energijos pavyzdiniu centru, konsultuotų vyriausybes nacionalinių programų, pagal kurias būtų pradėti naudoti atsinaujinantieji energijos ištekliai, rengimo klausimais, skleistų informaciją apie atsinaujinančiąją energiją ir rengtų mokymus bei teiktų konsultacijas apie gerąją patirtį ir finansavimo galimybes, įsteigimo klausimas. Agentūros IRENA statutą (toliau – statutas) 2009 m. sausio 26 d. Bonoje pasirašė 75 valstybės, iš jų – 20 ES valstybių narių.Statuto VI straipsnyje numatoma, kad narėmis gali tapti regioninės tarpvyriausybinės ekonominės integracijos organizacijos. Statutą jau pasirašė dvidešimt valstybių narių ir akivaizdu, kad Bendrijai Agentūroje turi būti atstovaujama, nes kai kurie Agentūros statute numatyti įpareigojimai turi poveikį arba manoma, kad turės poveikį aplinkos ir energetikos srityse priimtuose Bendrijos teisės aktuose nustatytai tvarkai, todėl turės poveikį ir Bendrijos kompetencijai. Stojant nenumatoma jokių derybų, nes statutui jau pritarė 75 valstybės. Todėl agentūros IRENA nariu galima tapti remiantis Tarybos sprendimu, kuriuo paskiriamas asmuo, įgaliotas Europos bendrijos vardu pasirašyti statutą, ir numatomas laikinas šio statuto taikymas.Šiuo pasiūlymu numatoma pasirašyti statutą ir jį laikinai taikyti.1.1. Pasirašymas Bendrijos varduStatuto XIX straipsnyje numatoma, kad statutas gali būti pasirašytas, taip pat regioninių tarpvyriausybinių ekonominės integracijos organizacijų, iki jo įsigaliojimo trisdešimtą dieną nuo tos dienos, kai deponuojamas dvidešimt penktas ratifikavimo dokumentas.1.2. Dalyvavimas agentūros IRENA veikloje iki įstojimoKadangi pagal XIX straipsnio nuostatą agentūros IRENA statutas artimiausiu metu gali neįsigalioti, numatoma, kad Bendrija kuo aktyviau dalyvautų visoje parengiamojoje veikloje, tokioje kaip parengiamosios arba laikinosios komisijos veikloje.PasiūlymasTARYBOS SPRENDIMASdėl Tarptautinės atsinaujinančios energijos agentūros (IRENA) statuto pasirašymo Europos bendrijos vardu ir laikino taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 175 straipsnio 1 dalį ir 300 straipsnio 2 dalies pirmą pastraipą,atsižvelgdama į Komisijos pasiūlymą,kadangi:(1) 2009 m. sausio 26 d. Bonoje vykusioje steigiamojoje konferencijoje Tarptautinės atsinaujinančios energijos agentūros statutą (toliau – statutas) pasirašė septyniasdešimt penkios valstybės, įskaitant dvidešimt ES valstybių narių.(2) Pagal statutą Tarptautinės atsinaujinančios energijos agentūros (IRENA) tikslas – „skatinti, kad būtų plačiau ir dažniau pasirenkami ir tausiai naudojami visų rūšių atsinaujinantieji energijos ištekliai, atsižvelgiant į nacionalinius ir vidaus prioritetus ir naudą, gaunamą derinant atsinaujinančiųjų energijos išteklių ir efektyvaus energijos vartojimo priemonių naudojimo galimybes, ir į atsinaujinančiųjų energijos išteklių, kuriuos pasirenkant tausiau naudojami gamtos ištekliai ir stabdomas miškų, visų pirma atogrąžų, naikinimas, dykumėjimas ir biologinės įvairovės nykimas, reikšmę aplinkos apsaugai; klimato apsaugai; ekonomikos augimui ir socialinei sanglaudai, įskaitant skurdo mažinimą ir darnų vystymąsi; galimybėms naudotis energijos ištekliais ir energijos tiekimo saugumui; regionų vystymuisi ir kartų atsakomybei“.(3) Sritys, kurioms taikomas statutas, priskiriamos tiek Europos bendrijos, tiek valstybių narių kompetencijai. Kai kurie statute numatyti įpareigojimai turi poveikį arba manoma, kad turės poveikį aplinkos ir energetikos srityse priimtuose Bendrijos teisės aktuose nustatytai tvarkai.(4) Atsižvelgiant į tai, kad statutas įsigalios tik trisdešimtą dieną nuo dienos, kai bus deponuotas dvidešimt penktas ratifikavimo dokumentas, ir kad statutą galima pasirašyti iki tos dienos, jis turėtų būti pasirašytas Europos bendrijos vardu pagal jo XIX straipsnio A dalį. Kadangi per 2009 m. sausio 26 d. vykusią steigiamąją agentūros IRENA konferenciją buvo sudaryta parengiamoji komisija, kurios tikslas – užtikrinti, kad agentūra IRENA būtų įkurta greitai ir veiksmingai, taip pat būtų sudaryta laikina darbo programa ir biudžetas, manoma, kad naudinga nuo pasirašymo dienos dalyvauti visoje agentūros IRENA veikloje. Statutas turėtų būti laikinai taikomas nuo 2009 m. birželio 1 d.NUSPRENDĖ:1 straipsnisTarybos pirmininkas įgaliojamas paskirti asmenį (-is), įgaliotą (-us) Europos bendrijos vardu pasirašyti 2009 m. sausio 26 d. Bonoje įsteigtos Tarptautinės atsinaujinančios energijos agentūros statutą.2 straipsnisIki statuto įsigaliojimo Bendrija jį laikinai taiko nuo 2009 m. birželio 1 d.Priimta Briuselyje [...]Tarybos varduPirmininkas